Ko i pod kojim uslovima može iz BiH u Neum preko Hrvatske?

Državljani Bosne i Hercegovine koji putuju u Neum preko granice s Hrvatskom tranzit će biti odobren bez obveze predočenja negativnog PCR testa ili određivanja samoizolacije, rečeno je za N1 iz Ministarstva unutrašnjih poslova Republike Hrvatske.

“Državljanima trećih zemalja, koji nisu članovi obitelji državljana država članica schengenskog prostora i država pridruženih schengenskom prostoru, niti su osobe s dugotrajnim boravištem na temelju Direktive Vijeća 2003/109/EZ od 25. studenoga 2003. godine o statusu državljana trećih zemalja s dugotrajnim boravištem i osobama koje imaju pravo boravka temeljem drugih direktiva EU ili nacionalnog prava ili koje imaju nacionalne dugoročne vize, izuzev osoba iz točke II. ove Odluke, odobrit će se tranzit kroz RH, uz obvezu napuštanja Republike Hrvatske u najkraćem roku  ali ne dužem od 12 sati od ulaska”, rekli su za N1 iz hrvatske policije.

Kako su naveli u odgovoru, tranzit kroz Republiku Hrvatsku spada u iznimke nužnih putovanja te će putnicima u tranzitu biti odobren ulaz bez obveze predočenja negativnog PCR testa ili određivanja samoizolacije, a što se jednako primjenjuje i za tranzit do Neuma.

“Prilikom tranzita potrebno je bez nepotrebnog zadržavanja koristiti najkraće prometne pravce, uključujući  i autocestu tamo gdje je  to moguće. Izlazak  iz Republike Hrvatske mora biti u što kraćem  roku, a najdulje 12 sati od trenutka ulaska, što će granična policija provjeravati”, naveli su.

Dodaju da kod tranzita nije potrebno popunjavati najavu ulaska na EnterCroatia.